ชวน ออกโรงยัน ธนาธรเป็น กมธ.ได้
ห้ามทำหน้าที่ ส.ส. เปิดทางร่วมลงมติ กกต.ขอพลิกตำรา สูตร ส.ส.พึงมี อนค.,ชวน ออกโรงยัน ธนาธร เป็น กมธ. งบประมาณฯได้ แต่ทำหน้าที่ ส.ส.ไม่ได้ ย้ำถ้ามีข้อสงสัย กมธ.งบฯต้องยื่นตีความ เอง บอกยังไม่มีใครยื่นเรื่องมาให้วินิจฉัย วิรัช ยอมแล้ว ธนาธร ร่วมลงมติใน กมธ.ได้ แต่สงวนคำแปรญัตติไม่ได้ เทพไท ขอเลิกซะทีอคติอย่ายึดแต่หลักกู วางคิว พณ.แจงกระทรวงแรก เตรียมชงศาล รธน.เคลียร์ปมแปรญัตติผันงบขัด รธน.144 หรือไม่ บิ๊กตู่ สะบัดมือจบแล้วปมถวายสัตย์ฯ วิษณุ มึนฉับพลันไม่รู้เรื่อง สูตร ส.ส.พึงมี กกต.ขอเวลาพลิกตำราศึกษาคิด ส.ส.พึงมีก่อน นายกฯเรียกทีมงานถกรับมือประชุมอาเซียน ทรัมป์ ยังไม่ชัวร์มาไทย,ปมปัญหาว่านายธนาธร จึงรุ่งเรืองกิจ ส.ส.บัญชีรายชื่อ หัวหน้าพรรคอนาคตใหม่ สามารถเป็นกรรมาธิการวิสามัญพิจารณาร่าง พ.ร.บ.งบประมาณรายจ่ายประจำปี 2563 ได้หรือไม่ น่าจะได้ข้อยุติ เมื่อนายชวน หลีกภัย ประธานสภาผู้แทนราษฎร ชี้ว่านายธนาธรปฏิบัติหน้าที่ กมธ.สัดส่วนคนนอกได้ แต่ทำหน้าที่แบบ ส.ส.ไม่ได้,ชวน ออก รพ.ทำงานได้แล้ว,เมื่อเวลา 10.00 น. วันที่ 25 ต.ค. ที่รัฐสภา นายชวน หลีกภัย ประธานสภาผู้แทนราษฎร กล่าวถึงปัญหาสุขภาพที่มีอาการติดเชื้อในกระแสเลือดว่า แพทย์อนุญาตให้ออกจากโรงพยาบาลเมื่อวันที่ 24 ต.ค. ขอเปลี่ยนจากการให้ยาฆ่าเชื้อทางเส้นต้องทานยาเม็ดแทนจนกว่าจะครบกำหนด 10 วัน ขณะนี้ทำงานได้ตามปกติ เมื่อทานยาครบตามกำหนดก็ต้องกลับไปตรวจเลือดอีกครั้งตามแพทย์นัด ส่วนกรณีที่ฝ่ายค้านเตรียมเสนอญัตติขอเปิดอภิปรายไม่ไว้วางใจประมาณกลางเดือน ธ.ค.นั้น ต้องรอเปิดสมัยประชุมสภาฯก่อน ส่วนจะเสนอญัตติเมื่อไรเป็นสิทธิของผู้เสนอ และได้มีคำสั่งเรียกหารือกับฝ่ายที่เกี่ยวข้อง เพื่อจัดกลุ่มญัตติที่คั่งค้างอยู่กว่า 100 เรื่อง เป็นญัตติธรรมดาไม่รวมญัตติใหม่ที่จะเสนอเข้ามา ส่วนงานเฉพาะหน้า เช่น เรื่องการอภิปรายไม่ไว้วางใจ เป็นเรื่องของวันข้างหน้า,ธนาธร นั่ง กมธ.งบประมาณฯได้,เมื่อถามว่ามีผู้ยื่นเรื่องให้วินิจฉัยสถานะนายธนาธร จึงรุ่งเรืองกิจ ส.ส.บัญชีรายชื่อ หัวหน้าพรรคอนาคตใหม่ ที่เป็นกรรมาธิการวิสามัญพิจารณาร่าง พ.ร.บ.งบประมาณรายจ่ายประจำปี 2563 นายชวนตอบว่า ไม่ได้มีการยื่นเรื่องเข้ามา เห็นแต่ข่าวเท่านั้น การตั้งคณะกรรมาธิการไม่ใช่ประธานสภาฯตั้ง เป็นเรื่องของสภาฯลงมติตั้งใครก็ได้ เราอนุญาตให้เป็นได้ทั้ง ส.ส.และคนนอก สมมติผู้หนึ่งผู้ใดคุณสมบัติไม่ครบ กรรมาธิการฯหรือประธานฯน่าจะส่งเรื่องถึงประธานสภาฯ แต่ยังไม่มีปฏิกิริยาใดๆ ไม่ได้ส่งอะไรมา ถ้าส่งมาจะดำเนินการตามกฎหมายรัฐธรรมนูญ เมื่อถามว่าบุคคลที่ถูกศาลรัฐธรรมนูญสั่งให้ยุติการปฏิบัติหน้าที่ ส.ส. แต่ไปเป็นกรรมาธิการในสัดส่วนคนนอกได้หรือไม่ นายชวนตอบว่า ต้องยึดรัฐธรรมนูญเป็นหลัก บทบาทการเป็น ส.ส.ทำไม่ได้ แต่บทบาทของกรรมาธิการ วิสามัญเป็นอีกเรื่อง ต้องแยกให้ออก ประเด็นไม่น่าจะมีปัญหามากเพียงแต่อาจมีผู้ติดใจ จริงๆทางฝ่ายสภาฯมีความเห็นว่าเขาสามารถทำหน้าที่เป็นกรรมา-ธิการได้ แต่ภายในกรอบว่าถ้าอะไรที่เกี่ยวกับบทบาทของความเป็นผู้แทนก็ทำไม่ได้ เมื่อถามย้ำว่าแสดงว่ามาในสัดส่วนคนนอกได้ นายชวนตอบว่า คนนอกก็มาลงชื่อแต่ลงมติไม่ได้,ถ้าสงสัย กมธ.งบฯต้องยื่นตีความ,ต่อมาช่วงบ่ายนายชวนให้สัมภาษณ์เพิ่มเติมถึงกรณีที่นายสุชาติ ตันเจริญ รองประธานสภาผู้แทน ราษฎร ทำหนังสือขอให้วินิจฉัยคุณสมบัติของนาย ธนาธร ปฏิบัติหน้าที่ในกรรมาธิการงบประมาณได้หรือไม่ว่า นายสุชาติมีสิทธิทำหนังสือสอบถามมาเหมือนที่ทุกคนทำได้ แต่มองว่าฝ่ายที่สมควรและดูจะมีปัญหา คือคณะกรรมาธิการงบประมาณฯ หากพบประเด็นคุณสมบัตินายธนาธรขัดต่อการดำรงตำแหน่ง ต้องยื่นมาที่ตนเพื่อพิจารณาตามกระบวนการ คือส่งต่อไปยังหน่วยงานที่เกี่ยวข้องวินิจฉัย และตนไม่ใช่ ผู้แต่งตั้งกรรมาธิการ ประธานสภาฯไม่มีอำนาจวินิจฉัย เมื่อถามว่านายธนาธรสามารถแปรญัตติ และใช้สิทธิอภิปรายในวาระสองในที่ประชุมสภาฯได้หรือไม่ นายชวนตอบว่า ขณะนี้ยังไม่ปรากฏบทบาทว่านายธนาธรจะดำเนินการอย่างไรบ้าง หากคำสั่งศาลรัฐธรรมนูญระบุให้ยุติการปฏิบัติหน้าที่ ส.ส. นายธนาธรไม่สามารถปฏิบัติหน้าที่ ส.ส.ได้ ยกเว้นแต่มีคำสั่งเปลี่ยนแปลง ดังนั้นการสงวนความเห็น และอภิปรายทำได้ฐานะกรรมาธิการฯเท่านั้น,วิรัช ยอมแล้วประเด็น ธนาธร,ด้านนายวิรัช รัตนเศรษฐ รองประธานกรรมาธิการวิสามัญพิจารณาร่าง พ.ร.บ.งบประมาณฯ และประธานวิปพรรคร่วมรัฐบาล กล่าวยืนยันว่า นายธนาธรมีสิทธิร่วมลงมติในการพิจารณาชั้นกรรมาธิการได้ แต่ไม่มีสิทธิสงวนความเห็น เนื่องจากไม่สามารถปฏิบัติหน้าที่ ส.ส.ได้ โดยปกติหากกรรมาธิการคนใดไม่เห็นด้วย จะสงวนคำแปรญัตติแล้วไปอภิปรายในที่ประชุมใหญ่ เป็นเฉพาะ ส.ส.เท่านั้น ส่วนในที่ประชุมกรรมาธิการจะไม่มีการลงมติ แต่ใช้เสียงส่วนใหญ่ตัดสินเท่านั้น ปัญหาขณะนี้มีข้อถกเถียงว่า การเป็นกรรมาธิการฯสัดส่วนคนนอกของนายธนาธรต้องลาออกจากความเป็น ส.ส.ก่อนหรือไม่ นายสุชาติ ตันเจริญ จะเข้าหารือกับนายชวนเพื่อให้วินิจฉัยต่อไป,เทพไท ขอเลิกอคติยึดหลักกู,นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณีดังกล่าวว่า กรณีนี้ มีความชัดเจนอยู่ในตัวข้อบังคับการประชุมสภาฯ และรัฐธรรมนูญอยู่แล้ว ไม่เห็นต้องมีประเด็นใดนำมาโต้เถียงกันอีก และไม่ควรนำมาเป็นประเด็นทาง การเมืองดิสเครดิตกันอีก ถ้าจะยึดความถูกต้องมากกว่าความถูกใจ นายธนาธรมีสิทธิ์เป็นกรรมาธิการได้ในสัดส่วนของบุคคลภายนอก โดยปราศจากข้อสงสัย แต่ถ้าจะเอาความถูกใจของใครบางคน หรือ จะอ้างเอาความเหมาะสม ก็ไม่มีมาตรฐานใดมาวัดได้ บ้านเมืองเราต้องใช้หลักกฎหมายปกครองประเทศ ต้องยึดหลักการมากกว่าหลักกู บ้านเมืองถึงจะเดินหน้าไปได้ ส่วนการยื่นเรื่องให้ศาลรัฐธรรมนูญวินิจฉัย จะเป็นการสร้างคดีให้รกโรงรกศาล หรือไม่ อยากให้ทุกฝ่ายตั้งสติ ทำงานการเมืองตรงไปตรงมาโดยปราศจากอคติ บ้านเมืองจะเดินไปด้วยความเรียบร้อย มีความสงบสุข ไม่มีความขัดแย้งในสังคม แต่ถ้ามัวแบ่งฝักแบ่งฝ่ายคอยจับผิดกัน ถ้าไม่ใช่พวกตัวเองทำอะไรก็ผิดทั้งหมด บ้านเมืองจะเดินหน้าไปไม่ได้ ขอเรียกร้องให้ทุกฝ่ายทำงานการเมืองสร้างสรรค์ ไม่มีอคติ,เชิญ ก.พาณิชย์แจงเป็นคิวแรก,วันเดียวกัน นายภราดร ปริศนานันทกุล โฆษกคณะกรรมาธิการวิสามัญพิจารณาร่าง พ.ร.บ.งบประมาณรายจ่ายประจำปี 2563 ให้สัมภาษณ์ว่า คณะกรรมาธิการฯมีข้อสรุปเรื่องการพิจารณารายละเอียดคำเสนอของบประมาณ จะเรียงลำดับการพิจารณาเป็นกลุ่มๆ เริ่มจากหน่วยงานกลุ่มเศรษฐกิจ สังคม ความมั่นคง วันที่ 28 ต.ค.นี้ เชิญ 10 หน่วยงาน เข้าชี้แจง อาทิ สำนักงานปลัดกระทรวงพาณิชย์ กรมการค้าต่างประเทศ กรมการค้าภายใน กรมเจรจาการค้าระหว่างประเทศ กรมทรัพย์สินทางปัญญา กรมพัฒนาธุรกิจการค้า กรมส่งเสริมการค้าระหว่างประเทศ สำนักงานนโยบายและยุทธศาสตร์การค้า ศูนย์ส่งเสริมศิลปาชีพระหว่างประเทศ ส่วนการตั้งคณะอนุ กมธ.ที่ประชุมหารือเบื้องต้น จะรอการพิจารณาไปสักระยะ ก่อนตั้งอนุ กมธ.ตามความเหมาะสม,ชงศาล รธน.เคลียร์ปมแปรญัตติ,นายภราดรกล่าวอีกว่า ส่วนกรณีรัฐธรรมนูญมาตรา 144 กำหนดห้าม ส.ส. และกรรมาธิการฯแปรญัตติงบประมาณเพื่อประโยชน์ของตนหรือผู้อื่น ทั้งทางตรงและทางอ้อม เมื่อวันที่ 24 ต.ค.ได้เชิญเลขาธิการศาลรัฐธรรมนูญร่วมให้ความเห็นทางกฎหมาย มีการตั้งประเด็นซักถามกรณีที่ผลการพิจารณารอบแรกได้ปรับลดงบประมาณลง ในทางปฏิบัติฝ่ายรัฐบาลต้องแปรญัตติเพื่อนำงบที่ตัดออกจากหน่วยงานกลับเข้าสู่การพิจารณาของหน่วยงานที่รับผิดชอบ จะทำได้หรือไม่ และเข้าข่ายเป็นพฤติกรรมที่ขัดต่อมาตรา 144 วรรคสองหรือไม่ แต่เลขาธิการศาลรัฐธรรมนูญไม่สามารถตอบคำถามได้ เพราะไม่เคยมีใครยื่นประเด็นดังกล่าวให้ศาลรัฐธรรมนูญพิจารณา ที่ประชุมจึงเห็นว่าควรทำหนังสือสอบถามไปยังตุลาการศาลรัฐธรรมนูญ เพื่อให้มีคำตอบเป็นลายลักษณ์อักษร,เชิญ บิ๊กป๊อก แจงใช้งบฯภัยพิบัติ,นายวิสาร เตชะธีราวัฒน์ ส.ส.เชียงราย พรรคเพื่อไทย กรรมาธิการป้องกันและบรรเทาผลกระทบจากภัยธรรมชาติและสาธารณภัย กล่าวว่า คณะกรรมาธิการฯมีมติเชิญ พล.อ.อนุพงษ์ เผ่าจินดา รมว.มหาดไทย นายฉัตรชัย พรหมเลิศ ปลัดกระทรวงมหาดไทย และผู้ว่าราชการจังหวัดบางส่วน เข้าให้ข้อมูล กรณีการใช้งบประมาณ จำนวน 15,800 ล้านบาท แก้ปัญหาภัยแล้งและน้ำท่วม ว่าทำอะไรไปบ้างได้ผลสัมฤทธิ์แค่ไหน เพราะได้รับการร้องเรียนมาหลายจังหวัดว่าอาจมีการทุจริตเกิดขึ้น ทราบว่าที่ผ่านมากระทรวงมหาดไทยจัดสรรงบประมาณแก้ปัญหาภัยธรรมชาติ ทั้งน้ำท่วมและภัยแล้งอย่างไม่เป็นธรรม เน้นจังหวัดที่เป็นพรรคร่วมรัฐบาลจะได้มากกว่าจังหวัดที่มี ส.ส.ฝ่ายค้าน อีกทั้งมีความไม่ชอบมาพากลหลายพื้นที่ใช้วิธีพิเศษอนุมัติงบประมาณให้กับผู้รับเหมา จึงอยากให้มาชี้แจง,บิ๊กตู่ สะบัดมือจบปมถวายสัตย์ฯ,ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้สัมภาษณ์ภายหลังเป็นประธานการประชุมคณะกรรมการระดับ ชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้อง ถึงกรณีที่ พล.ต.อ.เสรีพิศุทธ์ เตมียเวส ประธานคณะกรรมาธิการป้องกันและปราบปรามการทุจริตประพฤติมิชอบ สภาผู้แทนราษฎร เตรียมเรียกนายกฯและ พล.อ.ประวิตร วงษ์สุวรรณ รองนายกฯ เข้าให้ข้อมูลถึงกรณีการเสนอร่าง พ.ร.บ.งบประมาณรายจ่ายประจำปี 2563 ไม่ชอบ เพราะการถวายสัตย์ปฏิญาณไม่ครบถ้วน ในวันที่ 30 พ.ย. พล.อ.ประยุทธ์ตอบเพียงสั้นๆว่า ให้เป็นไปตามกฎหมาย เรื่องนี้มันจบไปแล้ว พร้อมสะบัดมือส่งสัญญาณไม่พูดแล้ว ก่อนเดินขึ้นห้องทำงานตึกไทยคู่ฟ้าทันที,บิ๊กป้อม เลี่ยงตอบงบกลาโหม,พล.อ.ประวิตร วงษ์สุวรรณ รองนายกรัฐมนตรี ให้สัมภาษณ์ถึงเรื่องดังกล่าว รวมถึงเรื่องที่นายมงคลกิตติ์ สุขสินธารานนท์ โฆษกคณะกรรมาธิการ การทหาร ระบุว่าจะเรียก พล.อ.ประยุทธ์ และ พล.อ.ประวิตร ไปชี้แจงเกี่ยวกับงบประมาณของกระทรวงกลาโหมว่า จะชี้แจงเรื่องอะไร เรื่องงบประมาณเรียบร้อยไปแล้ว ผู้สื่อข่าวถามว่า หากมีการเชิญมาจะไปชี้แจง หรือไม่ พล.อ.ประวิตรตอบว่า ก็ว่ากันไป ส่วนกรณีที่ฝ่ายค้านเตรียมเสนอญัตติขอเปิดอภิปรายไม่ไว้วางใจ ในช่วงช่วงเดือน ธ.ค.นี้ พล.อ.ประวิตรกล่าว เพียงสั้นๆว่า ก็ว่ากันไป,วิษณุ ป้อง 2 บิ๊ก ไม่ไปชี้แจงก็ได้,ขณะที่นายวิษณุ เครืองาม รองนายกรัฐมนตรี กล่าวถึงกรณีดังกล่าวว่า เป็นอำนาจของกรรมาธิการฯ ทางกรรมาธิการต้องบอกว่าเรียกไปด้วยเรื่องอะไร เพื่อที่ผู้ถูกเรียกจะได้เตรียมข้อมูลชี้แจงได้ ส่วนจะไปหรือไม่ก็อีกเรื่องหนึ่ง เมื่อถามว่าผู้ถูกเรียกมีสิทธิไม่ไปหรือไม่ นายวิษณุตอบว่า มีสิทธิไม่ไปได้ หรือจะส่งผู้แทนไปก็ได้ แต่คณะกรรมาธิการบอกแล้วว่าหากส่งผู้แทนมาจะไม่รับ ซึ่งเจ้าตัวต้องพิจารณาอีกทีว่าจะทำอย่างไร จะไปเองแบบ ผบ.ทบ. หรือถ้าส่งผู้แทนเมื่อเขาไม่รับ หรือส่งชี้แจงเป็นเอกสารไปชี้แจง ตอบแทนไม่ได้เป็นเรื่องของเจ้าตัว แต่หากเป็นข้าราชการประจำต้องไปชี้แจง หากไม่ไปเขาจะแจ้งผู้บังคับบัญชา แต่กรณีข้าราชการการเมืองการตรวจสอบ เป็นอีกแบบหนึ่ง ไม่เหมือนข้าราชการประจำและข้อสำคัญอยู่ที่เรื่องด้วย เพราะเรื่องบางเรื่องอาจไม่สะดวก และไม่เหมาะสมที่จะไปพูด เรื่องนี้ไม่ขอออกความเห็นในนามส่วนตัว อย่างน้อยเขาก็ไม่ได้เรียกตน,มึนฉับพลันไม่รู้เรื่อง ส.ส.พึงมี,นายวิษณุยังกล่าวถึงกรณีที่นายธนาธร จึงรุ่งเรืองกิจ หัวหน้าพรรคอนาคตใหม่ ระบุว่า ส.ส. พึงมีของพรรคอนาคตใหม่ ควรมี 81 คนเท่าเดิม หลังแพ้เลือกตั้งซ่อม ส.ส.นครปฐม ว่า ไม่รู้ ยังไม่ได้ดูประเด็นนี้ ไม่ได้อ่าน ไม่ได้ติดตาม ไม่รู้ว่าเขาหมายถึงเรื่องอะไร ขอไม่ตอบ เรื่องนี้เขาต้องไปเถียงกับ กกต. เพราะไม่ใช่เรื่องของรัฐบาล ไม่ใช่ไม่รับรู้หรือไม่รับผิดชอบ แต่ไม่รู้ว่ามันคืออะไรด้วยซ้ำ เพราะไม่ได้สนใจดูประเด็นนี้มาตั้งแต่ต้น เมื่อถามว่าหากไม่คำนวณ ส.ส.บัญชีรายชื่อใหม่ ต้องยึดจำนวน ส.ส.พึงมีหลังการเลือกตั้งใหม่ใช่หรือไม่ นายวิษณุตอบว่า ก็ต้องอย่างนั้น เมื่อไม่ใช่การเลือกตั้งซ่อมที่เกิดจากการทุจริต เขาจะไม่มีการคำนวณใหม่ แต่เรื่องจำนวน ส.ส.ของพรรคอนาคตใหม่ตนตอบไม่ถูก ไม่รู้ว่าเค้าเถียงกันด้วยเรื่องอะไร,ขู่ กมธ.ชุด เสรีพิศุทธ์ ระวัง ม.157,นายไพบูลย์ นิติตะวัน ส.ส.บัญชีรายชื่อ พรรคพลังประชารัฐ กล่าวว่า ตามที่ พล.ต.อ.เสรีพิศุทธ์ เตมียเวส ประธานกรรมาธิการป้องกันและปราบปรามการทุจริตฯ ระบุว่า จะเรียก พล.อ.ประยุทธ์ และ พล.อ.ประวิตร เข้าให้ข้อมูลการถวายสัตย์ฯว่า กรรมาธิการฯไม่มีอำนาจเรียก พล.อ.ประยุทธ์ และ พล.อ. ประวิตร มาตรวจสอบเรื่องดังกล่าว เพราะศาลรัฐธรรมนูญมีคำวินิจฉัยไว้แล้ว และเป็นการมิบังควรที่จะก้าวล่วงเขตพระราชอำนาจ ขอให้ยกเลิกมติดังกล่าวและยกเลิกหนังสือเรียก พล.อ.ประยุทธ์ และ พล.อ.ประวิตรโดยเร็ว จะได้ไม่ถูกกล่าวหาว่าปฏิบัติหน้าที่โดยไม่มีอำนาจ อันอาจเป็นเหตุให้ถูกยื่นเอาผิดตามประมวลกฎหมายอาญามาตรา 157 ได้,กกต.ขอเวลาพลิกตำรา ส.ส.พึงมี,ที่สำนักงานคณะกรรมการการเลือกตั้ง (กกต.) นายแสวง บุญมี รองเลขาธิการ กกต. ให้สัมภาษณ์ถึงกรณีนายธนาธร จึงรุ่งเรืองกิจ หัวหน้าพรรคอนาคตใหม่ ตั้งข้อสังเกตเรื่อง ส.ส.พึงมีของพรรคที่จะหายไป 1 ที่นั่ง หลังแพ้เลือกตั้งซ่อม ส.ส.นครปฐม ว่า ยังไม่มี การเรียกประชุม กกต. จึงยังไม่มีการพูดถึงเรื่องนี้ แต่ปัญหาที่เกิดขึ้นสำนักงาน กกต.อยู่ระหว่างการศึกษาข้อกฎหมายอย่างละเอียด,งงชนะเลือกตั้งแต่ที่นั่งเท่าเดิม,นายสมชัย ศรีสุทธิยากร อดีต กกต. กล่าวว่า การเลือกตั้งซ่อม ส.ส.นครปฐม เขต 5 ไม่ได้เกิดจากทุจริตเลือกตั้ง จึงไม่ต้องมีการคำนวณหา ส.ส.ใหม่ ส่วนปมปัญหาที่ว่า ส.ส.พึงมีของพรรคอนาคต–ใหม่ลดลงและพรรคชาติไทยพัฒนาเพิ่มขึ้นจาก ส.ส.พึงมี 1 คนนั้น ยอมรับว่าเป็นเรื่องที่ยังสับสนแต่ตามข้อเท็จจริงหากพรรคการเมืองที่ชนะเลือกตั้งแล้ว ควรจะได้ ส.ส.เพิ่มขึ้น แต่กลับถูกพรรคที่แพ้เลือกตั้งมาทวงคืนไป ต่อไปคงไม่มีพรรคไหนอยากส่งคนลงสมัครเลือกตั้งซ่อมอีก เพราะสุดท้ายจะได้จำนวน ส.ส.เท่าเดิม,นายกฯถกรับประชุมอาเซียน,ช่วงสายวันเดียวกัน ที่ตึกภักดีบดินทร์ พล.อ.ประยุทธ์ จันทร์โอชา นายกรัฐมนตรีและ รมว. กลาโหม เป็นประธานการประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้อง ที่ไทยเป็นประธานอาเซียนปี 2562 ระหว่างวันที่ 2-4 พ.ย. พล.อ.ประยุทธ์กล่าวว่า เป็นการเตรียมการขั้นสุดท้ายก่อนจัดประชุม ต้องแสดงให้เห็นถึงความพร้อมแผนงานสารัตถะการประชุมที่ต่างประเทศให้ความสนใจ ล่าสุด ไปญี่ปุ่นมีผู้นำหลายคนสอบถามสนใจการประชุมครั้งนี้ ต้องสวมบทบาททั้งในฐานะไทยและอาเซียนให้ชัดเจน โดยเฉพาะโอกาสได้เข้าร่วมประชุม G20 จะรวบรวมรายละเอียดสำคัญของ G20 บรรจุไว้ในสารัตถะเพื่อให้เกิดความครบถ้วนสมบูรณ์ แม้บางประเทศอาจมีปัญหาเพราะการเมืองภายในอยู่บ้าง,ทรัมป์ ยังไม่ยืนยันเยือนไทย,จากนั้นนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงว่า การประชุม สุดยอดอาเซียนจะเริ่มวันที่ 2 พ.ย. เป็นการเปิดการประชุม ASEAN Business and Investment Summit 2019 (ABIS 2019) วันที่ 3 พ.ย. เปิดการประชุมอย่างเป็นทางการ วันที่ 4 พ.ย. ประชุมผู้นำอาเซียน และการประชุมอาเซียนบวก 3 โดยผู้นำอาเซียน 10 ประเทศมาครบ ผู้นำประเทศคู่เจรจาอีก 7 ประเทศ รวมถึงเลขาธิการสหประชาชาติ ประธานกองทุนการเงินระหว่างประเทศ (IMF) ส่วนนายโดนัลด์ ทรัมป์ ประธานาธิบดีสหรัฐอเมริกา ขณะนี้ยังไม่ปฏิเสธอยู่ระหว่างรอการยืนยันอีกครั้ง ขณะที่นายจัสติน ทรูโด นายกรัฐมนตรีแคนาดา ไม่สามารถมาได้ นอกจากนี้ นายกฯกำชับให้การจัดขบวนรถผู้นำให้มีความกระชับ ไม่ให้รอนาน,โวใครไม่มีงานทำให้มาหา ลุง,ผู้สื่อข่าวรายงานว่า เฟซบุ๊กเพจไทย เผยแพร่รายการ Government Weekly EP.11 เป็นการพูดคุยระหว่าง พล.อ.ประยุทธ์กับคนไทยในญี่ปุ่น ในโอกาสเดินทางไปเข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น พล.อ.ประยุทธ์กล่าวว่า ไทยเป็นศูนย์กลางอาเซียน ต้องใช้ศักยภาพให้เกิดประโยชน์สูงสุด เราเป็นประเทศเกษตรกรรมต้องทำให้มีมูลค่ามากขึ้น ต้องพัฒนาคนให้สอดคล้องศตวรรษที่ 21 รัฐบาลนี้ที่มาจากการเลือกตั้งมีปัญหาเยอะเพราะทำเยอะ แน่นอนว่าจุดอ่อนมันมีเพราะอยู่ในช่วงเปลี่ยนแปลงทั้งโครงสร้าง คนและความรู้ สำคัญที่สุดคือประชาชนจะทะเลาะเบาะแว้งตีกันอยู่แบบนี้ไม่ได้ ต้องลดราวาศอกมาหากันตรงกลางเดินไปด้วยกันถึงจะปฏิรูปหรือทำทุกอย่างได้ ต้องเข้าใจยอมรับและร่วมมือกับเรา ไม่ต้องห่วงมีงานทำแน่ ไม่มีไปหา ลุง,วิชาญ เสนอให้คง ส.ข.อยู่คู่ กทม.,ที่รัฐสภา นายวิชาญ มีนชัยนันท์ รองหัวหน้าพรรคเพื่อไทย และประธานภาค กทม. พร้อมนายประเดิมชัย บุญช่วยเหลือ และนายพลภูมิ วิภัติภูมิประเทศ ส.ส.กทม. พรรคเพื่อไทย ยื่นหนังสือต่อประธานคณะกรรมาธิการการกระจายอำนาจการปกครองส่วนท้องถิ่นและการบริหารราชการรูปแบบพิเศษ สภาผู้แทนราษฎร ขอให้เร่งรัดติดตามการปรับปรุงกฎหมายว่าด้วยระเบียบบริหารจัดการกรุง– เทพฯ ให้สอดคล้องกับยุทธศาสตร์ชาติ และแผนการบริหารประเทศ นายวิชาญกล่าวว่า ภาค กทม.พรรคเพื่อไทย อยากเสนอให้คงไว้ซึ่งสภาเขต และตำแหน่งสมาชิกสภาเขต (ส.ข.) ประชาชนจะได้ประโยชน์มากกว่า ส.ข.เป็นผู้แทนประชาชนสอดคล้องหลักการกระจายอำนาจ,พลภูมิ จี้ ครม.เร่งจัด ลต.ท้องถิ่น,นายพลภูมิกล่าวว่า พ.ร.บ.การเลือกตั้งสมาชิกสภาท้องถิ่นหรือผู้บริหารท้องถิ่น บังคับใช้ตั้งแต่วันที่ 16 เม.ย.2562 จากบทเฉพาะกาลในวรรคท้ายมาตรา 142 บัญญัติว่า กรณีที่ไม่มี คสช.เห็นสมควรให้มีการเลือกตั้งสมาชิกสภาท้องถิ่น หรือผู้บริหารท้องถิ่นขององค์กรปกครองส่วนท้องถิ่นใดให้แจ้งให้ กกต.ทราบ ให้อำนาจดังกล่าวเป็นของคณะรัฐมนตรี (ครม.) จะเห็นว่าการเลือกตั้งท้องถิ่นจะเร็วหรือช้าต้องไปตามที่ ครม. ดังนั้นภาค กทม.พรรคเพื่อไทย ขอเรียกร้องให้ ครม.พิจารณาให้มีการเลือกตั้งสมาชิกสภาท้องถิ่นโดยเร็ว เพื่อให้เป็นไปตามยุทธศาสตร์ชาติด้านการสร้างโอกาส และความเสมอภาคทางสังคม,ตร.ตื๊อยืนคำฟ้อง ธนาธร ไลฟ์สด,ที่สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษก ตร. กล่าวถึงกรณีพนักงานอัยการตีกลับสำนวนฟ้องนายธนาธร จึงรุ่งเรืองกิจ หัวหน้าพรรคอนาคตใหม่ กรณีไลฟ์สดวิจารณ์พลังดูด คสช. มาพิจารณาใหม่ว่า กรณีดังกล่าวต้นเรื่องคือพนักงานสอบสวนกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) สั่งฟ้องนายธนาธร โดย ตร.จะให้ฝ่ายกฎหมายพิจารณาสำนวนว่าจะมีความเห็นยืนตามเดิมคือสั่งฟ้องหรือไม่ หากยังสั่งฟ้องจะเป็นอำนาจของอัยการสูงสุดเป็นผู้ชี้ขาด เป็นกระบวนการปกติเพื่อตรวจสอบและถ่วงดุลของกระบวนการยุติธรรม,เทวัญ เดินหน้าสางปัญหาพีมูฟ,ที่สำนักงานปลัดสำนักนายกรัฐมนตรี นายเทวัญ ลิปตพัลลภ รมต.ประจำสำนักนายกรัฐมนตรี ในฐานะรองประธานกรรมการการแก้ไขปัญหาขบวนการประชาชนเพื่อสังคมที่เป็นธรรม (พีมูฟ) เป็นประธานการประชุมแก้ไขปัญหาพีมูฟครั้งที่ 1/2562 โดยที่ประชุมเห็นชอบในหลักการตามข้อเสนอที่พีมูฟยื่นต่อรัฐบาลเมื่อวันที่ 9-12 ก.ย. และแนวทางแก้ไขปัญหา 6 ประการ 6 ประเด็น อาทิ รัฐบาลต้องยึดข้อมูลและข้อเท็จจริงของประชาชนเป็นหลัก ระหว่างการดำเนินการแก้ไขปัญหาต้องให้ชุมชนเข้าถึงสาธารณูปโภคขั้นพื้นฐาน ซ่อมแซมบ้านเรือน และเข้าถึงโครงการพัฒนาต่างๆของรัฐได้ เป็นต้น ส่วนการแต่งตั้งคณะอนุกรรมการภายใต้คณะกรรมการแก้ไขปัญหาของพีมูฟ 10 คณะ จะมีรัฐมนตรีว่าการแต่ละกระทรวงนั่งเป็นประธาน เพื่อให้การแก้ปัญหาเป็นไปอย่างจริงจัง,บิ๊กป้อม นำทีมลงปัตตานี-ยะลา,อีกเรื่อง พล.ท.คงชีพ ตันตระวาณิชย์ โฆษกประจำรองนายกรัฐมนตรี กล่าวว่า วันที่ 26 ต.ค. พล.อ.ประวิตร วงษ์สุวรรณ รองนายกรัฐมนตรี และคณะ มีกำหนดการไปตรวจราชการติดตามนโยบายของรัฐบาล ในพื้นที่ จ.ปัตตานี และยะลา เพื่อพัฒนาคุณภาพชีวิตและความเท่าเทียมของประชาชนในพื้นที่จังหวัดชายแดนภาคใต้ เน้นเศรษฐกิจฐานราก สร้างความเข้มแข็ง เพิ่มรายได้ให้เกษตรกรและประชาชน พร้อมกันนี้ พล.อ.ประวิตรจะได้เปิดสวนอุตสาหกรรมแห่งแรกในพื้นที่จังหวัดชายแดนภาคใต้ เพื่อส่งเสริมนักธุรกิจรุ่นใหม่พัฒนาสินค้าฮาลาลโดยความร่วมมือจากสาธารณรัฐประชาชนจีน
ชวน ออกโรงยัน ธนาธร เป็น กมธ. งบประมาณฯได้ แต่ทำหน้าที่ ส.ส.ไม่ได้ ย้ำถ้ามีข้อ สงสัย กมธ.งบฯต้องยื่นตีความ เอง
ชวน หลีกภัย,ธนาธร จึงรุ่งเรืองกิจ,กมธ.งบประมาณ,พรรคอนาคตใหม่,พ.ร.บ.งบประมาณรายจ่ายประจำปี 2563,ศาลรัฐธรรมนูญ,ข่าวหน้า1,ข่าวทั่วไป